Agathis australis
Agathis australis, poznat po maorskom nazivu kauri, je četinar iz porodice Araucariaceae i roda Agathis koji se nalazi isključivo na krajnjim sjevernim dijelovima Sjevernog otoka na Novom Zelandu. Iako nije najviše, kauri je po volumenu najveće stablo na Novom Zelandu, a može doseći i do 50 metara visine. Ima glatku koru i male, uske listove. Kako bi se A. australis razlikovao od drugih stabala iz roda Agathis, koriste se nazivi južni kauri i novozelandski kauri.

Šume kaurija su među najstarijima na svijetu, a njezini pretci pojavili su se još tokom razdoblja jure. Zbog malenog područja na kojem se danas nalazi, kauri je pod snažnom zaštitom na Novom Zelandu. Najpoznatiji pojedinačni primjerci su Tāne Mahuta, nazvan po maorskom bogu šuma, te Te Matua Ngahere.

Flora Oceanije